
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ολοκλήρωση - οριστικοποίηση του κόστους της 
επένδυσης και πιστοποίηση της έναρξης παρα¬ 
γωγικής λειτουργίας, της εταιρείας «ΥΔΡΟΔΥΝΑ¬ 
ΜΙΚΗ ΑΓΝΑΝΤΩΝ ΑΝΩΝΥΜΗ ΕΤΑΙΡΕΙΑ» με δ.τ. 
«ΥΔΡΟΔΥΝΑΜΙΚΗ ΑΓΝΑΝΤΩΝ ΑΕ» που υλοποιή¬ 
θηκε σύμφωνα με τις διατάξεις του ν.3299/2004. 

2 Έγκριση της υπ' αριθμ. 410/2017 απόφασης του 
Δημοτικού Συμβουλίου Κοζάνης αναφορικά με 
προσωρινές κυκλοφοριακές ρυθμίσεις σε δημοτι¬ 
κές οδούς της πόλης της Κοζάνης και κατά μήκος 
της Ε.Ο 3, κατά τη διάρκεια της Εμποροπανήγυρης 
«Νιάημερος»τηςΔ.Κ. Κοζάνηςτου Δήμου Κοζάνης. 


ΑΠΟΦΑΣΕΙΣ 

( 1 ) 

Ολοκλήρωση - οριστικοποίηση του κόστους της 
επένδυσης και πιστοποίηση της έναρξης παρα¬ 
γωγικής λειτουργίας, της εταιρείας «ΥΔΡΟΔΥΝΑ¬ 
ΜΙΚΗ ΑΓΝΑΝΤΩΝ ΑΝΩΝΥΜΗ ΕΤΑΙΡΕΙΑ» με δ.τ. 
«ΥΔΡΟΔΥΝΑΜΙΚΗ ΑΓΝΑΝΤΩΝ ΑΕ» που υλοποιή¬ 
θηκε σύμφωνα με τις διατάξεις του ν.3299/2004. 

Με την υπ’ αριθμ. 86199/02-08-2017 απόφαση του 
Υπουργού και του Αναπληρωτή Υπουργού Οικονομίας 
και Ανάπτυξης πιστοποιείται η ολοκλήρωση - οριστικο¬ 
ποίηση του κόστους και η έναρξη της παραγωγικής λει¬ 
τουργίας της επένδυσης της εταιρείας «ΥΔΡΟΔΥΝΑΜΙΚΗ 
ΑΓΝΑΝΤΩΝ ΑΝΩΝΥΜΗ ΕΤΑΙΡΕΙΑ» με δ.τ. «ΥΔΡΟΔΥΝΑ¬ 
ΜΙΚΗ ΑΓΝΑΝΤΩΝ ΑΕ» που αναφέρεται στην δημιουργία 
μικρού υδροηλεκτρικού σταθμού ονομαστικής ισχύος 
1.200 Κνν, στη θέση ΣΓΑΡΑ ΑΓΝΑΝΤΩΝ, Δ. ΚΕΝΤΡΙΚΩΝ 
ΤΖΟΥΜΕΡΚΩΝ (τέως Δ. ΑΓΝΑΝΤΩΝ), Ν. ΑΡΤΑΣ, με τους 
εξής όρους: 

1. την οριστικοποίηση του κόστους της επένδυσης στο 
ποσό των δύο εκατομμυρίων εκατόν ογδόντα εννέα χι¬ 
λιάδων πεντακοσίων ενενήντα έξι ευρώ (2.189.596,00 €). 

2. το ύψος της ίδιας συμμετοχής ανέρχεται στο ποσό 
των πεντακοσίων σαράντα επτά χιλιάδων τρακοσίων 


ενενήντα εννέα ευρώ (547.399,00€) που αποτελεί πο¬ 
σοστό 25% του ενισχυόμενου κόστους της επένδυσης. 

3. Το ύψος της επιχορήγησης ανέρχεται στο ποσό 
του ενός εκατομμυρίου τριακοσίων δεκατριών χιλιά¬ 
δων επτακοσίων πενήντα επτά ευρώ και εξήντα λεπτών 
(1.313.757,60€) που αποτελεί ποσοστό 60% του ενισχυ- 
όμενου κόστους της επένδυσης. 

4. Το ύψος του μεσομακροπρόθεσμου δανείου ανέρ¬ 
χεται στο ποσό των τρακοσίων είκοσι οκτώ χιλιάδων 
τετρακοσίων τριάντα εννέα ευρώ και σαράντα λεπτών 
(328.439,40€) που αποτελεί ποσοστό 15% του συνολικού 
κόστους της ενισχυόμενης επένδυσης. 

5. Ημερομηνία ολοκλήρωσης της επένδυσης ορίζεται 
η 20.09.2013. 

6. Η συνολική ισχύς ανήλθε σε 1.200 Κνν (αποδιδόμενη). 

7. Η συνολική δυναμικότητα ανήλθε σε 6.415.829,00 

ΚννΓι/έτος. 

8. Πληρείται ο όρος για την δημιουργία των μισών 
τουλάχιστον από τις νέες θέσεις εργασίας (απαιτείται 
0,5 ΕΜΕ). 

Με την παραπάνω απόφαση εγκρίθηκε η καταβολή της 
επιχορήγησης ποσού ενός εκατομμυρίου τρακοσίων δε¬ 
κατριών τριών χιλιάδων επτακοσίων πενήντα επτά ευρώ 
και εξήντα λεπτών (1.313.757,60€) στην επένδυση με την 
υπ' αρ. 21786/ΥΠΕ/5/01960/Ε/Ν.3299/2004/20-05-2011 
(ΦΕΚ 1119/τ.Β'/03.06.2011) απόφαση υπαγωγής λαμ- 
βάνοντας υπόψη και την σύμβαση εκχώρησης με την 
Τράπεζα ΕυΐΌ03ηΙ< Εγ935Ι35 ΑΕ. 

Για την έκδοση της απόφασης δεν απαιτείται Γνωμο- 
δοτική Επιτροπή σύμφωνα με τα άρθρα 27 και 85 παρ. 
7 του ν. 4399/2016 και την υπ' αριθμ. 77685/21-07-2016 
υπουργική απόφαση «Σύσταση της Γνωμοδοτικής Επι¬ 
τροπής του άρθρου 27 του ν.4399/2016 και καθορισμός 
του τρόπου λειτουργίας της» (ΦΕΚ 2335/τ.Β'/28-07-2016) 
όπως ισχύει. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Υπουργός Ο Αναπληρωτής Υπουργός 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 

Τεύχος Β'2912/24.08.2017 


Αριθμ.οικ. 111078 (2) 

Έγκριση της υπ' αριθμ. 410/2017 απόφασης του 
Δημοτικού Συμβουλίου Κοζάνης αναφορικά με 
προσωρινές κυκλοφοριακές ρυθμίσεις σε δημο¬ 
τικές οδούς της πόλης της Κοζάνης και κατά μή¬ 
κος της Ε.Ο 3, κατά τη διάρκεια της Εμποροπανή- 
γυρης «Νιάημερος» της Δ.Κ. Κοζάνης του Δήμου 
Κοζάνης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τον ν.2696/1999 (ΦΕΚ 57/Α/23-3-1999) «Κύρωση του 
Κώδικα Οδικής Κυκλοφορίας» και ειδικότερα το αρθ. 10 
παρ. 2 και το αρθ. 52 αυτού όπως αντικαταστάθηκε με 
την παρ. 9 του άρθ. 48. του ν. 4313/2014 ( ΦΕΚ 261/Α/ 
17-12-2014). 

2. Τον ν. 2503/1997 (ΦΕΚ 107/Α/30-05-1997) «Διοίκη¬ 
ση, οργάνωση στελέχωση της Περιφέρειας, ρύθμιση θε¬ 
μάτων για τηνΤοπική Αυτοδιοίκηση και άλλες διατάξεις» 
αρθ. 6 παρ. 6 αυτού. 

3. Τον ν. 2647/1998 (ΦΕΚ 237/Α/22-10-1998) «Μεταβί¬ 
βαση αρμοδιοτήτων στις Περιφέρειες και την Αυτοδιοί¬ 
κηση και άλλες διατάξεις». 

4. Τον ν. 3852/2010 (ΦΕΚ 87/Α/07-06-2012) «Νέα αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα τα 
άρθρα 6 και 280 αυτού. 

5. Τον ν. 4325/2015 (ΦΕΚ 47/Α/11-5-2015) «Εκδημο¬ 
κρατισμός της Διοίκησης- Καταπολέμηση Γραφειοκρα¬ 
τίας και Ηλεκτρονική Διακυβέρνηση» αρθ. 28. 

6. Τον ν. 4368/2016 (ΦΕΚ 21/Α/21 -2-2016) «Μέτρα για 
την επιτάχυνση του κυβερνητικού έργου και άλλες δια¬ 
τάξεις» αρθ 24. 

7. Το π.δ. 141/2010 (ΦΕΚ 234/Α/27-12-2010) «Οργα¬ 
νισμός της Αποκεντρωμένης Διοίκησης Ηπείρου και 
Δυτικής Μακεδονίας». 

8. Την με αρ. ΔΙΠΑΔ/οικ./502/2003 (ΦΕΚ 946/Β/2003) 
υπουργική απόφαση «Έγκριση Τεχνικής προδιαγραφής 
σήμανσης εκτελούμενων οδικών έργων εντός και εκτός 
κατοικημένων περιοχών ως ελάχιστα όρια». 

9. Την με αρ. ΔΜΕΟ/Ο/613/2011 (ΦΕΚ 905/Β/2011) 
υπουργική απόφαση «Έγκριση Προδιαγραφών και οδη¬ 
γιών σήμανσης εκτελούμενων έργων (ΟΜΟΕ-ΣΕΕΟ)». 

10. Την υπ'αριθμ. 13912/15-5-2017 απόφαση του 
Υπουργού Εσωτερικών (ΦΕΚ 250/ΥΟΔΔ/26-5-2017) με 
την οποία διορίστηκε Συντονιστής της Αποκεντρωμένης 
Διοίκησης Ηπείρου-Δυτικής Μακεδονίας ο Βασίλειος Μι- 
χελάκηςτου Πολυκάρπου. 

11. Την με αρ. πρωτ. ΔΟΥ/οικ/220/15-01-2015 Εγκύ¬ 
κλιο του ΥΠΟΜΕΔΙ «Μέτρα ρύθμισης κυκλοφορίας 
για την εκτέλεση έργων στο οδικό δίκτυο της χώρας- 
Εφαρμογή των διατάξεων του αρθ. 52 του ν.2696/1999 
(ΚΟΚ), όπως τροποποιήθηκε και ισχύει με το αρθ. 48 του 
ν.4313/2014». 

12. Το υπ'αρίθμ. ΔΟΥ/1626/Φ-922/2-4-2015 έγγραφο 
της Δ/νσης Νομοθετικού Συντονισμού και Καλής Νομο¬ 
θέτησης του ΥΠΟΜΕΔΙ «Διευκρινίσεις για τη λήψη των 
μέτρων ρύθμισης της κυκλοφορίας». 


13. Το με αρ. πρωτ. 15109/13-5-2013 έγγραφο της Δ/ 
νσης Οργάνωσης και λειτουργίας ΟΤΑ του ΥΠ.ΕΣ. 

14. Την υπ' αρ. πρωτ. οικ. 35082/1652/5-06-2014 από¬ 
φαση της Γενικής Γραμματέως Αποκεντρωμένης Διοίκη¬ 
σης Ηπείρου - Δυτ. Μακεδονίας «Άσκησης αρμοδιότητας 
έγκρισης αποφάσεων των ΟΤΑ που αφορούν μέτρα ρύθ¬ 
μισης οδικής κυκλοφορίας σύμφωνα με τα άρθρα 52 και 
52Α του ν.2696/1999 όπως τροποποιήθηκε και ισχύει». 

15. Την υπ'αρ.πρωτ.οικ.19783/269/14-04-2015 απόφα¬ 
ση του Γενικού Γραμματέα Αποκεντρωμένης Διοίκησης 
Ηπείρου - Δυτ. Μακεδονίας «Τροποποίηση - Συμπλή¬ 
ρωση της υπ'αριθ. 35082/1652/05-06-2014 απόφασης 
Γενικής Γραμματέως περί άσκησης αρμοδιότητας έγκρι¬ 
σης αποφάσεων των ΟΤΑ που αφορούν μέτρα ρύθμισης 
οδικής κυκλοφορίας σύμφωνα με τα άρθρα 52 και 52Α 
του ν.2696/1999 όπως τροποποιήθηκε και ισχύει». 

16. Το με αρ. πρωτ. οικ.33278/394/08-06-2015 έγγρα¬ 
φο του προϊσταμένου της Γενικής Διεύθυνσης Χωροτα¬ 
ξικής και Περιβαλλοντικής Πολιτικής της Α.Δ.Η.- Δ.Μ. 
«Οδηγίες για τα απαιτούμενα δικαιολογητικά στοιχεία 
πληρότητας φακέλου της διαδικασίας έγκρισης κυκλο- 
φοριακών ρυθμίσεων σύμφωνα με το αρθ. 52 παρ. 1 
και 3 του ν.2696/1999 (ΦΕΚ-57 Α/23-3-1999) «Κύρωση 
του Κώδικα Οδικής Κυκλοφορίας», όπως αντικατα- 
στάθηκε με την παρ. 9 του άρθ.48. του ν. 4313/2014, 
ΦΕΚ 261/ Α/1 7-12-2014)». 

17. Το με αριθμ. πρωτ. 33272/14-07-2017 (αρ. πρωτ. 
ΠΕΧΩΣΔυτ. Μακεδονίας 100386/17-07-2017) έγγραφο 
της Δ/νσης Τοπικής Οικονομικής Ανάπτυξης του Δήμου 
Κοζάνης με συνημμένο φάκελο για την έγκριση των μέ¬ 
τρων κυκλοφοριακών ρυθμίσεων για την λειτουργία της 
εμποροπανήγυρης «Νιάημερος» στην πόλη της Κοζάνης. 

18. Την αρίθμ. 410/2017 ομόφωνη απόφαση του Δη¬ 
μοτικού Συμβουλίου του Δήμου Κοζάνης αναφορικά με 
προσωρινές κυκλοφοριακές ρυθμίσεις κατά τη διάρκεια 
της Εμποροπανήγυρης «Νιάημερος» της Δ.Κ. Κοζάνης 
του Δήμου Κοζάνης. 

19. Το γεγονός ότι δεν προκαλείται δαπάνη σε βά¬ 
ρος του κρατικού προϋπολογισμού, και επειδή από τα 
συνημμένα στο 17) σχετικό (τεχνική έκθεση και τοπο- 
γραφικό διάγραμμα της περιοχής κατάληψης από την 
Εμποροπανήγυρη) προκύπτει ότι τα προτεινόμενα κυ- 
κλοφοριακά μέτρα: 

α) αιτιολογούνται επαρκώς και αποβλέπουν στην 
ασφαλή κυκλοφορία των οχημάτων καθώς και την ασφα¬ 
λή διέλευση των πεζών κατά τη διάρκεια της Εμποροπα¬ 
νήγυρης «Νιάημερος», 

β) προτείνονται βάσει της υπ' αρ. ΔΜΕΟ/Ο/613/2011 
(ΦΕΚ 905/Β/2011) υπουργική απόφαση «Έγκριση Προ¬ 
διαγραφών και οδηγιών σήμανσης εκτελούμενων έργων 
(ΟΜΟΕ-ΣΕΕΟ)» αφού λήφθηκαν υπόψη τα χαρακτηρι¬ 
στικά της οδού (υπεραστική οδός με πλάτος 10,Ομ. και 
δύο λωρίδες ανά κατεύθυνση με νησίδα ΝθννϋθΓ5θγ στη 
μέση), και γενικότερα οι αρχές και οι κανόνες που ισχύ¬ 
ουν για τη μελέτη και τη λειτουργία της εθνικής οδού. 

β) επιβάλλονται σε όλη τη διάρκεια της εμποροπανή¬ 
γυρης ώστε να εξασφαλίζονται οι αναγκαίες λειτουργίες 
της Ε.Ο.3 (κίνηση οχημάτων, πεζών, δικυκλιστών, μέσων 
μαζικής μεταφοράς, προσπέλαση ιδιοκτησιών, ΟΚΩ), 

γ) απαιτούνται προκειμένου να εγκριθεί σε επόμενο 
στάδιο η μελέτη εφαρμογής της σήμανσης από την 
αρμόδια για τη συντήρηση της Ε.0.3 για τα μέτρα που 
αφορούν στην εν λόγω οδό, 

δ) η κυκλοφορία των οχημάτων για το τμήμα των δη¬ 
μοτικών οδών στο οποίο διακόπτεται η κυκλοφορία, 
εξυπηρετείται επαρκώς από τις παρακείμενες δημοτικές 
οδούς της πόλης της Κοζάνης, 

ε) διασφαλίζεται η ασφαλής κίνηση των πεζών, απο¬ 
φασίζουμε: 

Την έγκριση της υπ' αριθμ. 410/2017 Απόφασης του 
Δημοτικού Συμβουλίου του Δήμου Κοζάνης αναφορικά 
με προσωρινές κυκλοφοριακές ρυθμίσεις σε δημοτικές 
οδούςτηςπόληςτης Κοζάνης καθώς και τις κυκλοφορι- 
ακές ρυθμίσεις κατά μήκος της Ε.Ο 3, κατά τη διάρκεια 
της Εμποροπανήγυρης «Νιάημερος» της Δ.Κ. Κοζάνης 
και συγκεκριμένα: 

Α) Προσωρινές κυκλοφοριακές ρυθμίσεις στις δημο¬ 
τικές οδούς της πόλης: 

•Την διακοπή της κυκλοφορίας των οχημάτων στους 
χώρους που θα λαμβάνει χώρα η Εμποροπανήγυρη σύμ¬ 
φωνα με το συνημμένο τοπογραφικό διάγραμμα. 

•Την προσωρινή τοποθέτηση των απαραίτητων σημά¬ 
των στις διασταυρώσεις δρόμων όπως αυτά απεικονίζο¬ 
νται στο συνημμένο τοπογραφικό διάγραμμα σύμφωνα 
με το ΚΟΚ για την διευθέτηση της κυκλοφορίας. 

• Την εκτροπή και οδήγηση των οχημάτων των επισκε¬ 
πτών στους χώρους στάθμευσης, 

Β) Προσωρινές κυκλοφοριακές ρυθμίσεις στο τμήμα 
της Ε.Ο.3 από την χλμ θέση 0+000 έως 0+670): 

• Για το ρεύμα από Πτολεμάίδα για Κοζάνη της Ε.Ο. 3 
τα δύο ρεύματα κυκλοφορίας γίνονται ένα με πλάτος 
5μ και το δεύτερο ρεύμα θα χρησιμοποιηθεί για ζώνη 
διέλευσης πεζών σύμφωνα με το συνημμένο τοπογρα- 
φικό διάγραμμα. Η κυκλοφορία στο ρεύμα της Ε.Ο.3 από 
Κοζάνη προς Πτολεμάίδα δεν μεταβάλλεται. 

• Ανάμεσα στην ζώνη διέλευσης πεζών και του ρεύμα¬ 
τος κυκλοφορίας δημιουργείται ελεύθερη ζώνη πλάτους 
1,2μ. με την τοποθέτηση κώνων και στηθαίων ασφα¬ 
λείας. 

Οπου αρχή χιλιομέτρησης Εθνικής Οδού 3 ΧΘ: 0+000 
ο κυκλικός κόμβος στην αρχή της οδού Μοναστηριού. 

Τα μέτρα αυτά θα ισχύουν μόνο για το χρονικό διά¬ 
στημα της Εμποροπανήγυρης από 1-10-2017 έως και 
3-10-2017. 

Η εν λόγω έγκριση χορηγείται με τις παρακάτω προ¬ 
ϋποθέσεις: 

α) Ο Δήμος Κοζάνης που είναι αρμόδιος για την συ¬ 
ντήρηση των δημοτικών οδών καθώς και για το εντός 
σχεδίου τμήμα της Ε.Ο.3 και η αρμόδια για την συντήρη¬ 
ση του εκτός σχεδίου τμήματος της Ε.Ο. 3 Υπηρεσία της 
Περιφέρεια Δυτ. Μακεδονίας, να προβούν στη σύνταξη 
και έγκριση της μελέτης εφαρμογής σήμανσης στην 
οποία θα λαμβάνονται ιδιαίτερα υπόψη μεταξύ άλλων οι 
δεσμεύσεις που αφορούν στο μέγιστο μήκος της ζώνης 
συναρμογής για τις περιπτώσεις όπου αυτό επιβάλλεται, 
τα ελάχιστα πλάτη των λωρίδων κίνησης οχημάτων, τα 
μέγιστα όρια ταχύτητας καθώς και η ασφαλής διέλευση 
των πεζών όπως αυτά προβλέπονται στην με αρ. ΔΜΕΟ/ 


0/613/2011 (ΦΕΚ 905/Β/2011) υπουργική απόφαση 
«Έγκριση Προδιαγραφών και οδηγιών σήμανσης εκτε- 
λούμενων έργων (ΟΜΟΕ-ΣΕΕΟ)» (Τεύχος 7, Παράρτημα 
Γ). Η προσωρινή σήμανση επί των οδών (χαρακτηριστικά 
πινακίδων, θέση τοποθέτησης) να είναι σύμφωνη με τον 
Κ.Ο.Κ και τις προδιαγραφές του Υπουργείου Υποδομών 
Μεταφορών και Δικτύων (Γενική Δ/νση Συγκοινωνιακών 
Έργων, Δ/νση Μελετών Έργων Οδοποιίας). 

β) Η υλοποίηση των ρυθμίσεων και η τοποθέτηση των 
κατάλληλων πινακίδων θα γίνει σύμφωνα με το αρθ. 
10 παρ. 2 του ΚΟΚ και με ευθύνη του Δήμου Κοζάνης, 
ο οποίος υποχρεούται καθ' όλη την χρονική διάρκεια 
εφαρμογήςτων εν λόγω κυκλοφοριακών ρυθμίσεων να 
αξιολογεί την αποτελεσματικότητα των μέτρων σε σχέση 
μετο ευρύτερο δίκτυο κυκλοφορίας, παρακολουθώντας 
και συντηρώντας τα σχετικά σήματα. Επιπλέον, υποχρε- 
ούται στην άμεση αναζήτηση της συνδρομής στελεχών 
της αρμόδιας Αστυνομικής Αρχής σε περίπτωση που 
κριθεί απαραίτητο για την εύρυθμη ρύθμιση της κυκλο¬ 
φορίας. 

γ) Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

δ) Ανάμεσα στην ζώνη διέλευσης πεζών και του ρεύ¬ 
ματος κυκλοφορίας να δημιουργηθεί ελεύθερη ζώνη 
πλάτους 1,2μ με την τοποθέτηση κώνων και στηθαίων 
ασφαλείας. 

ε) Ο Δήμος Κοζάνης θα μεριμνήσει για την έγκαιρη 
ενημέρωση του κοινού από τα ραδιοτηλεοπτικά μέσα 
και τον Τύπο για τα προσωρινά μέτρα ρύθμισης κυκλο¬ 
φορίας που θα ισχύουν κατά τη διάρκεια της Εμπορο¬ 
πανήγυρης. 

στ) Οι προτεινόμενες κυκλοφοριακές ρυθμίσεις πρέ¬ 
πει να υποστηρίζουν και τις ανάγκες των Ατόμων με 
Αναπηρία (ΑΜΕΑ) πληρώντας τις απαιτήσεις της αρ. 
52907/2009 (ΦΕΚ 2621 /Β/2009) υπουργική απόφαση 
που αφορά «Ειδικές ρυθμίσεις για την εξυπηρέτηση των 
ΑΜΕΑ σε κοινόχρηστους χώρους των οικισμών που προ¬ 
ορίζονται για την κυκλοφορία των πεζών». 

ζ) Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

η) Η υλοποίηση των ρυθμίσεων και η τοποθέτηση 
των κατάλληλων πινακίδων θα γίνει με ευθύνη του 
Δήμου Κοζάνης, ο οποίος υποχρεούται καθ όλη την 
χρονική διάρκεια εφαρμογής των εν λόγω κυκλοφορι- 
ακών ρυθμίσεων να αξιολογεί την αποτελεσματικότητα 
των μέτρων σε σχέση με το ευρύτερο δίκτυο κυκλοφο¬ 
ρίας, παρακολουθώντας και συντηρώντας τα σχετικά 
σήματα. 

θ) Μόνιμη υφιστάμενη σήμανση η οποία έρχεται σε 
σύγκρουση με αυτήν που προτείνεται θα πρέπει να 
απομακρυνθεί ή να καλυφθεί ώστε να αποφεύγεται η 
σύγχυση των χρηστών του οδικού δικτύου κάτω από 
οποιεσδήποτε συνθήκες (ημέρα - νύχτα). 

ι) Μετά το πέρας της εμποροπανήγυρης οι προσωρι¬ 
νές ρυθμιστικές πινακίδες και άλλα μέσα σήμανσης δεν 
επιτρέπεται να παραμένουν στην περιοχή. Η αφαίρεση 
της προσωρινής σήμανσης και ασφάλισης θα πρέπει να 
εκτελεστεί σε ώρες μειωμένου κυκλοφοριακού φόρτου, 
επαναφέροντας την πρότερα σήμανση του οδικού δι¬ 
κτύου της περιοχής. 

Η παρούσα απόφαση και για το σκέλος (Α) που αφορά 
στις προσωρινές κυκλοφοριακές ρυθμίσειςτων δημοτι¬ 
κών οδών της πόλης της Κοζάνης έχει εφαρμογή μετά 
την δημοσίευσή της στην Εφημερίδα της Κυβερνήσεως. 
Αναφορικά με το σκέλος (Β) που αφορά στις Προσωρινές 
κυκλοφοριακές ρυθμίσεις στο τμήμα της Ε.0.3 η παρού¬ 
σα απόφαση έχει ισχύ μετά την έκδοση της απόφασης 
λήψης των μέτρων ρύθμισης οδικής κυκλοφορίας από 
την Διεύθυνση Αστυνομίας Κοζάνης ή το Τμήμα Τροχαί¬ 
ας της ΠΕ Κοζάνης καθώς και μετά την έγκριση της με¬ 


λέτης εφαρμογής σήμανσης απάτην αρμόδια υπηρεσία 
για τη συντήρηση της οδού. 

Η παρούσα απόφαση ισχύει στο σύνολό της για το 
χρονικό διάστημα της Εμποροπανήγυρης από 1-10-2017 
έως και 3-10-2017. 

Ο Δήμος Κοζάνης στον οποίο κοινοποιείται η παρούσα 
Απόφαση παρακαλείται για τις δικές του ενέργειες. 

Το ΚΤΕΛ Ν. Κοζάνης στο οποίο κοινοποιείται η παρού¬ 
σα απόφαση παρακαλείται για τις δικές του ενέργειες. 

Με την παρούσα απόφαση δεν νομιμοποιούνται τυχόν 
παράνομες ενέργειες ούτε υποκαθίστανται άλλες αδει- 
οδοτήσεις και εγκρίσεις που τυχόν απαιτούνται για την 
υλοποίηση των εν λόγω παρεμβάσεων. 

Κατά της απόφασης αυτής μπορεί να ασκηθεί προ¬ 
σφυγή ενώπιον του Υπουργού Υποδομών, Μεταφορών 
και Δικτύων, μέσα σε διάστημα τριάντα (30) ημερών από 
τη λήψη της. 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε _ _ . 

σμίκρυνση κατά ποσοστό όν /Ο 


$ 

Χ ΟΡΟΙ ΠΛΡΚΡΤΚ / 

" ΑΠΟΤΥΠΩΣΗ ΧΩΡΟΥ ΑΠΟ ΤΟ 
ΠΑΝΗΓΥΡΙ" ΝΙΑΗΜΕΡΟΣ " 


ΜΕΛΕΤΗΤΗΣ 


ΔΗΜΟΣ ΚΟΖΑΝΗΣ 


ΘΕΜΑ ΣΧΕΔΙΟΥ 


ΤΟΠΟΓΡΑΦΙΚΟ ΔΙΑΓΡΑΜΜΑ 


ΑΡΙΘΜΟΣ 

ΣΧΕΔΙΟΥ 


ΧΡΟΝΟΣ ΜΕΛΕΤΗΣ 


ΑΥΓΟΥΣΤΟΣ 201 ? 



Η απόφαση αυτή να δημοσιευθεί στην Εφημερίδα της Κυβερνήσεως. 
Κοζάνη, 3 Αυγούστου 2017 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34,Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)ΠΊ35ΐ6Γ.θΐ@Θΐ.9Γ 




















































































